# Δημήτριος Φαρμακόπουλος

### Από τη Βικιπαίδεια, την ελεύθερη εγκυκλοπαίδεια

Ο Δημήτριος Φαρμακόπουλος, (Μίμης Φαρμακόπουλος), (Μάιος 1919 - 1996), ήταν ένας διακεκριμένος ζωγράφος με κύριο θέμα το διάστημα και το μέλλον.

## [Επεξεργασία] Βιογραφία

Γεννήθηκε το Μάιο του 1919 στην Αθήνα και σπούδασε ζωγραφική στην Ανώτατη Σχολή Καλών Τεχνών, με δασκάλους τον Ουμβέρτο Αργυρό και τον Κωνσταντίνο Παρθένη.

Στο Δεύτερο Παγκόσμιο Πόλεμο, ο Φαρμακόπουλος υπηρέτησε στον Ελληνικό Στρατό και πολέμησε στο μέτωπο και καθ'όλη τη διάρκεια της υποχώρησης. Αργότερα, κατά την περίοδο της Κατοχής, ο Φαρμακόπουλος πολέμησε στην Εθνική Αντίσταση ως μέλος του ΕΑΜ στα βουνα της Ελλάδας.

Το 1953, μετά τον Εμφύλιο Πόλεμο, έφυγε από την Ελλάδα και πήγε στη Βραζιλία, όπου ακολούθησε σπουδές Σκηνογραφίας και Διακόσμησης εσωτερικών χώρων στην Ακαδημία Καλών Τεχνών του Ρίο ντε Τζανέιρο. Επίσης παρακολούθησε τον κύκλο της Ιστορίας της Τέχνης της ίδιας πόλης. Αργότερα δίδαξε Ζωγραφική και Διακοσμητικές Τέχνες σε τεχνικά σχολεία, διακόσμησε κτήρια και αίθουσες και εργάστηκε ως καλλιτεχνικός υπεύθυνος σε Καρναβάλια του Ρίο. Αργότερα προσλήφθηκε στην τηλεόραση της πόλης, όπου και εργάστηκε για αρκετά χρόνια ως τακτικός σκηνογράφος.

Ο Φαρμακόπουλος ήταν επίτιμο μέλος του ΚΚΕ μέχρι το θάνατό του το 1996.

## [Επεξεργασία] Καλλιτεχνική Δράση

Έλαβε μέρος σε επτά κρατικές εκθέσεις ζωγραφικής, σε άλλες ομαδικές και πραγματοποίησε τέσσερις ατομικές εκθέσεις από τις οποίες η μία ήταν στο υπερωκεάνιο «Αύγουστος».

Το 1960 απέσπασε βραβείο στην κρατική έκθεση μοντέρνας τέχνης στη Γκοϊάνα της Βραζιλίας.

Το 1972 επέστρεψε στην Αθήνα όπου στη συνέχεια συμμετείχε σε δύο πανελλήνιες εκθέσεις, σε τριανταπέντε ομαδικές, στην Εβδομάδα Τέχνης του Υπουργείου Πολιτισμού και Επιστημών ενώ παράλληλα δοργάνωσε τρεις ατομικές εκθέσεις ζωγραφικής.

Φιλοτέχνησε σειρά σκηνογραφιών για λογαριασμό της ΕΡΤ και διακόσμησε μέρος του Καρναβαλίου του Πειραιά.

Έργα του Φαρμακόπουλου υπάρχουν στη Δημοτική Πινακοθήκη του Ρίο ντε Τζανέιρο, στην Πινακοθήκη του Δήμου Αθηναίων, στη Στέγη Γραμμάτων και Καλών Τεχνών, καθώς και σε πολλές ιδιωτικές συλλογές στην Ελλάδα, Βραζιλία, Βόρεια Αμερική, Μεξικό, Αργεντινή, Ισημερινό, Περού, Βέλγιο, Πορτογαλία, Ιταλία και Ιαπωνία.

Συμπεριλήφθηκε στην έκδοση Έλληνες Ζωγράφοι των εκδόσεων «Μέλισσα» και στο ημερολόγιο του ΟΣΕ (1983-1984) για τη συμπλήρωση ογδόντα χρόνων Ελληνικών Σιδηροδρόμων.

Με τη ζωγραφική του εργασία ασχολήθηκαν πολλά έντυπα στην Ελλάδα και στο εξωτερικό, όπως το Jornal της Βραζιλίας και το Jornal Tribun de Impressa, η Κοινωνική του Πειραιά, ο Εθνικός Κήρυκας, το Εργόχειρο, τα Πατρινά, καθώς και αρκετοί κριτικοί και καλλιτέχνες ανάμεσα στους οποίους ο Βασιλής Κουντουρίδης, ο Χρίστος Κουλούρης, η Χαρά Βιέννα, ο Ζήσης Άφεριμ, η Κατσιρέα κ.α.

Ο Δημήτρης Φαρμακόπουλος είναι μέλος του Μουσείου Μοντέρνας Τέχνης του Ρίο ντε Τζανέιρο, Σύνεδρο Μέλος του Επιμελητηρίου Εικαστικών Τεχνών Ελλάδας από την ίδρυσή του, και καθηγητής της ζωγραφικής και της διακόσμηση εσωτερικών χώρων στη ΧΑΝ Αθήνας.

## [Επεξεργασία] Εκθέσεις

- 1949 Ζάππειο - Πανελλήνια Έκθεση Ελληνικών Χειροτεχνιών - Αθήνα, Ελλάδα
- 1952 Υπαίθρια Έκθεση - Κηφισιά, Ελλάδα
- 1957 Salao Nacional de Belas Artes - Rio de Janeiro, Brazil
- 1958 Salao do Mar - Rio de Janeiro, Brazil
- 1958 Museu Arte Monterna - Em Goiania - Brazil
- 1959 Coletiva do Turismo - Rio de Janeiro, Brazil
- 1960 Α.Σ.Μ. - Rio de Janeiro, Brazil
- 1961 "Toca" Galeri - Rio de Janeiro, Brazil
- 1962 "Toca" Galeri - Rio de Janeiro, Brazil
- 1963 Instituto Brasil-USA - Brazil
- 1964 Casueiruem - Vitoria, Brazil
- 1966 Salao Nacional E.S. - Vitoria, Brazil
- 1967 Salao Nacional E.S. - Vitoria, Brazil
- 1967 Museu Arte Monterna - Rio de Janeiro, Brazil
- 1969 Galeri "Sao Sermain" - Rio de Janeiro, Brazil
- 1969 Galeri "Rico Rico" - Rio de Janeiro, Brazil
- 1970 Υπερωκεάνιο Augustos - εν πλω
- 1971 Καρναβάλι Πειραιά - Πειραιάς, Ελλάδα
- 1972 Ροτόντα - Αθήνα, Ελλάδα
- 1973 Κέντρο Πνευματικής Συνεργασίας - Αθήνα, Ελλάδα
- 1973 Πανελλήνια Έκθεση - Αθήνα, Ελλάδα
- 1974 «Νέα Σκέψη» - Αθήνα, Ελλάδα
- 1974 Κέντρο Πνευματικής Συνεργασίας - Αθήνα, Ελλάδα
- 1975 Πανελλήνια Έκθεση - Αθήνα, Ελλάδα
- 1975 «Νέα Σκέψη» - Αθήνα, Ελλάδα
- 1975 Υπουργείο Πολιτισμού - Εβδομάδα Τέχνης - Αθήνα, Ελλάδα
- 1976 «Νέα Σκέψη» - Αθήνα, Ελλάδα
- 1976 ΕΠΑΣΚΤ - Αθήνα, Ελλάδα
- 1977 Φεστιβάλ Αυγή - Αθήνα, Ελλάδα
- 1978 Μουσείο Φίρκα - Πανελλήνια Έκθεση Ζωγραφικής - Χανιά, Ελλάδα
- 1978 Πνευματικό Κέντρο Αθηνών - 2001 - Αθήνα, Ελλάδα
- 1979 Ο.Σ.Ε. - Αθήνα, Ελλάδα
- 1980 Gallery "Συμβολή" - Αθήνα, Ελλάδα
- 1980 Gallery "Ομάδα Μοντέρνας Τέχνης" - Αθήνα, Ελλάδα
- 1980 Φεστιβάλ ΚΝΕ - Περιστέρι, Ελλάδα
- 1981 Καλλιτεχνικός Συνεταιρισμός - Αθήνα, Ελλάδα
- 1981 Καλλιτένες Πατησίων - Πολιτιστική Κίνηση - Αθήνα, Ελλάδα
- 1986 Αθήνα, Ελλάδα
- 1998 Gallery "Artbus" - Χαλάνδρι, Ελλάδα
- 2002 Gallery "Aντίνωρ" - Αθήνα, Ελλάδα

## [Επεξεργασία] Πηγές

- Δημήτρης Φαρμακόπουλος, Φυλλάδιο Αίθουσας Τέχνης «ΑΝΤΗΝΩΡ», 1987
- "Μηνύματα από το Δίαστημα", Αθήνα 2002

Ανακτήθηκε από "http://el.wikipedia.org../../../%CE%B4/%CE%B7/%CE%BC/%CE%94%CE%B7%CE%BC%CE%AE%CF%84%CF%81%CE%B9%CE%BF%CF%82_%CE%A6%CE%B1%CF%81%CE%BC%CE%B1%CE%BA%CF%8C%CF%80%CE%BF%CF%85%CE%BB%CE%BF%CF%82_a083.html"

Κατηγορίες: Γεννήσεις το 1919 | Θάνατοι το 1996 | Έλληνες ζωγράφοι

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Deutsch